哈爾濱

**哈爾濱**（；；，拉丁轉寫：Kharbin；普通話拼音：，威式拼音：Ha-erh-pin），係中國東北一城市，喺黑龍江省。中華人民共和國編制下，係黑龍江省會，行政上係副省級城市，叫**哈爾濱市**。哈爾濱位處喺東北平原嘅北面，黑龍江省嘅南邊，面積有53,068平方公里，響副省級以上嘅城市排第二，僅次於重慶市。哈爾濱亦係中國東北政治、經濟、文化、科技同埋交通嘅中心，亦係中國乃至東北亞嘅大城市，2022年GDP 5,490.1 億人民幣，據《2015年中國城市綜合競爭力排名》哈爾濱排第28位。哈爾濱住落嘅主要民族有漢族、朝鮮族、滿族、回族、蒙古族、錫伯族、達斡爾族。

「哈爾濱」呢個名係從滿蒙語言度音譯來，不過係咩意思有好多種講法，比較通行嘅講法係滿洲話「曬漁網嘅場地」。

哈爾濱嘅氣候係中溫帶嘅大陸性季風氣候，冬天非常之長又好凍，連夏天都好涼爽，所以佢重有**冰城**、**夏日勝地**嘅稱號，係滑雪、旅遊，同埋避暑嘅好地方。入冬時舉辦冰燈展會，吸引好多遊客參觀。

哈爾濱市係中國第一批優秀旅遊城市，又係中國歷史文化名城；佢嘅城市建築風格好特別，城入面有好多歐洲式嘅建築物，所以又有**東方[[莫斯科]]**、**東方小[[巴黎]]**嘅稱號，同時哈爾濱又有遞個讚法叫**天鵝頸上嘅明珠**，係因為流過市區嘅松花江嘅形狀似天鵝頸。

## 歷史
### 名
「哈爾濱」呢個名可以肯定係源自滿蒙語言，但具體意思好多種講法，滿文入面有「曬網場」、「人名」、「羊膊骨」嘅講法；蒙文嘅意思係「平地」；女真文有「音變自阿勒錦（榮譽噉解）」、「天鵝」；又有通古斯語言「官碼頭」嘅講法。

**漢代**

漢武帝劉徹時期

哈爾濱雖是扶餘國土，但朝廷十分重視哈爾濱，因為當時的哈爾濱是一座重鎮，漢武帝十分喜歡這個地方，曾在晚年的時候(公元前89年)，遊覽哈爾濱，漢武帝對哈爾濱讚不絕口。

漢光武帝劉秀時期

漢光武帝劉秀登

### 東漢末年以後
哈爾濱地處滿洲偏北嘅地方，一直以來係遊牧民族嘅領地。漢晉兩代係扶餘國土，隋代係靺鞨領地，唐代係渤海國鄚頡府轄地。

遼國時歸東京道，不過當地實際有效統治嘅係完顏氏。1114年，女真領袖完顏阿骨打起兵反遼，喺寧江州、出河店兩個戰役大敗十萬遼軍，喺1115年稱帝金國，喺今日哈爾濱阿城定都叫會寧府（又叫金上京），哈爾濱市區就係上京嘅週邊。

元代時屬遼陽行省開元路，係成吉思汗三弟斡斤的家族領地，明朝屬奴兒干都司，清代先歸寧古塔將軍，1756年喺阿城設阿拉楚喀副都統，當時以松花江爲界，以南歸阿拉楚喀副都統，隸屬吉林將軍，置賓州廳、雙城廳；以北歸呼蘭副都統，隸屬黑龍江將軍。

後來清朝搞京旗移墾、開禁放荒，有許多滿漢百姓移民到哈爾濱地方，不過淨係發展咗農業，建城前哈爾濱有十條村、三萬人。

### 建城同俄化

近代，沙俄向遠東擴張，除咗奪得中國外滿洲嘅領土之外，亦都將東北納入佢勢力範圍。1896年6月3號，沙俄因為參與三國干涉還遼，要中國畀啲着數佢，逼中國簽咗《中俄密約》，取得咗中東鐵路嘅修築權。沙俄特別考察隊揀啱咗阿什河匯入松花江嘅三角地帶（今哈爾濱市區），1898年6月9號將鐵路工程局設喺呢處，立即辦公，哈爾濱建城。當年哈爾濱屬吉林省，沙俄改佢名做**松花江市**。不過到1903年鐵路通車之後恢復叫**哈爾濱**。

鐵路通車之後，哈爾濱作為交通要衝急劇發展，有好多俄人遷居哈爾濱，可以講哈爾濱係俄人起嘅，就好似上海係十里洋場噉，至今佢個城市依然好俄化，比如老城區嘅俄國建築、發達嘅俄餐廳、以及有俄羅斯人喺道活動。所以當時中國政府想加強控制，1905年10月31號設**哈爾關道**（後改名**濱江關道**），遞年5月11號喺濱江城（今日道外區）正式設署。

1907年1月14號，哈爾濱定爲中俄交易地，而吉林將軍、黑龍江將軍準奏設**濱江廳**，想強化對哈爾濱嘅管理。不過當年11月23號中東鐵路管理局頒佈《哈爾濱自治公議會章程》，劃埠頭區、新街市（卽南崗區）七千幾平方公里做哈爾濱市區，歸公議會管轄，實質上就係反抗中國政府嘅強化管理。直到1926年成立**哈爾濱特別市**之前，哈爾濱嘅實際統治歸俄羅斯人嘅公議會。

喺日俄戰爭失敗之後，俄國影響力減弱，結果有33個國家16萬僑民移民哈爾濱，哈爾濱由俄人城市變成國際都會，係中國最早國際化嘅地方。當時有16個外國領館，過千銀行企業，同時亦都有中國資本。哈爾濱變成東北亞嘅金融、經濟、交通中心之一，以及係世界有名都會。

### 民國
1913年濱江廳改為**濱江縣**，1914年改爲**濱江道**。

1918年，俄國內戰，之後俄國又有共產黨運動，於是好多沙俄將軍、貴族、地主、資本家、難民被迫流亡國外，其中哈爾濱同上海係白俄、俄系猶太人聚居嘅中國城市，哈爾濱一度係俄國之外最大嘅俄人聚居城市，佢哋喺哈爾濱起咗幾十間俄文學校，重開辦俄文報刊，同時哈爾濱嘅東正教堂都好興，令哈爾濱更似西方城市。

1921年設東省特別區市政管理局，1926年設特別市，將管轄權收歸中國。其中埠頭區、新街市係特別市範圍，馬家溝、老哈爾濱（家下嘅香坊區）、新安埠、八區、顧鄉、正陽河屬東省特別區市政管理局。

### 滿洲國
滿洲事變後，1933年7月1號將原先特別市範圍擴大到東省特別區市政管理局、吉林省濱江縣、黑龍江省松浦市，直屬偽滿洲國政府。

1937年改為濱江省省會。

### 二戰之後
1945年8月18號蘇聯軍控制咗哈爾濱，後來轉交民國政府，設特別市直屬國府。

1946年4月28號中共控制哈爾濱，11月18號特別市歸中共政權，1949年3月取消特別市，改爲松江省省會；1953年7月8號又成為直轄市，1954年松江、黑龍江兩省合併，哈爾濱又放返畀省做黑龍江省會至今。

## 轄下變動年表
### 松江省哈爾濱市（1949年到1953年）
*1949年10月1號，哈爾濱市設**道裏區**、**南崗區**、**太平區**、**東傅家區**、**西傅家區**、**香坊區**、**松浦區**、**顧鄉區**、**新陽區**（9區）
*1953年1月23號，香坊分出**平房區**、**朝陽區**；顧鄉分出**王崗區**；阿城縣分出**天恆區**（13區）

### 哈爾濱直轄市（1953年到1954年）
*1953年11月23號，新陽一分為二，併入道裏、顧鄉。（12區）

### 黑龍江省哈爾濱市（1954年至1958年）
*1956年8月28號，東傅家、西傅家合併爲**道外區**；顧鄉併入道裏；朝陽嘅一部分併入平房（10區）
**10月25號，天恆併入朝陽（9區）
*1958年1月15號，香坊分出部分成立**動力之鄉區**（10區）

### 哈爾濱市、松花江專區（1958年到1968年）
*1958年8月16號，綏化專區改名爲松花江專區（專區11縣）
***25號，**肇東縣**、**[[賓縣]]**、**阿城縣**、松花江專區嘅**呼蘭縣**劃歸哈爾濱（市10區4縣、專區10縣）
***27號，**伊春市**（降爲縣級市）、**肇州縣**、**[[五常縣]]**、**[[雙城縣]]**、**肇源縣**併入咗專區（專區1市14縣）
**9月5號，**鐵力縣**併入**慶安縣**（專區1市13縣）
**10月22號，朝陽、王崗、松浦合併爲**濱江區**（市8區4縣）
**11月15號，濱江分割，併入到道裏、南崗、太平、道外、香坊、平房、動力之鄉（市7區4縣）
*1959年12月14號，阿城分出部分畀香坊、太平、動力之鄉、平房；肇東分出部分畀道裏；平房分出部分畀動力之鄉（市7區4縣）
*1960年5月12號，松花江專區嘅五常縣、雙城縣、**[[巴彥縣]]**、**[[木蘭縣]]**、**[[通河縣]]**拼入哈爾濱；哈爾濱市嘅肇東畀咗松花江專區；嫩江專區嘅**安達縣**、**明水縣**、**青岡縣**畀咗松花江專區（市7區8縣、專區1市12縣）
***26號，成個安達同肇州嘅一部分合併爲**安達市**（專區2市11縣）
*1962年10月20號，鐵力由慶安度恢復返（專區2市12縣）
*1963年3月8號，按原先噉恢復濱江區（市8區8縣）
*1964年1月15號，伊春重新變返地級市，脫離專區（專區1市12縣）
*1965年3月27號，安達市分咗一部分，重置安達縣（專區1市13縣）
**6月14號，哈爾濱市啲縣冚唪唥脫離出去，組成咗新嘅8縣松花江專區；而原先有1市13縣嘅松花江專區恢復個名爲綏化專區（市8區、專區8縣）
*1967年4月，動力之鄉改名**動力區**；平房改名**新曙光區**（市8區）

### 哈爾濱市、松花江地區（1968年到1996年）
*1968年，松花江專區改名爲松花江地區（地區8縣）
*1970年4月1號，牡丹江地區嘅**[[尚志縣]]**、**[[方正縣]]**、**[[延壽縣]]**劃歸松花江地區（地區11縣）
*1972年8月14號，濱江按上一次噉解散畀嗰7個區：道裏、南崗、太平、道外、香坊、新曙光、動力（市7區）
**9月22號，新曙光恢復叫平房區（市7區）
*1983年10月3號，松花江地區畀咗呼蘭、阿城兩個縣入哈爾濱市（市7區2縣、地區9縣）
*1987年2月24號，阿城縣升為**阿城市**（市7區1市1縣）
*1988年9月14號，尚志同雙城都徹縣升市分別爲**尚志市**、 **雙城市**（地區2市7縣）
*1991年2月2號，松花江地區嘅方正縣、賓縣，佳木斯市嘅**[[依蘭縣]]**畀過來（市7區1市4縣、地區2市5縣）
*1993年6月1號，五常徹縣升市爲**五常市**（地區3市4縣）
*1996年8月11號，松花江地區併入哈爾濱市（市7區4市8縣）

### 哈爾濱市（1996年至今）
*2004年2月4號，太平併入道外；道外同呼蘭各出一部分成立**[[松北區]]**；淨低嘅呼蘭縣改爲**[[呼蘭區]]**（8區4市7縣）
*2006年8月15號，動力合併到香坊；阿城市畀咗部分畀道外；淨低嘅阿城市變成**[[阿城區]]**（8區3市7縣）
*2014年5月，雙城由市改區，做**雙城區**（9區2市7縣）

## 政區

哈爾濱轄18個縣級政區，其中有9個區、2個縣級市、7個縣。
*市轄區
**道裏區
**南崗區
**平房區
**香坊區
**道外區
**松北區
**呼蘭區
**阿城區
**雙城區
*縣級市
**尚志市
**五常市
*縣
**方正縣
**賓縣
**依蘭縣
**巴彥縣
**通河縣
**木蘭縣
**延壽縣

## 兄弟城市
### 國內
*四川成都
*遼寧大連
*廣東廣州
*杭州
*溫州
*福建廈門
*青海西寧
*天津
*南京

### 國際
*新潟市
*奧胡斯
*愛民頓
*明尼阿波利斯
*艾古萊尼
*陶格夫匹爾斯
*普洛耶什蒂
*旭川市
*富川市
*薩爾瓦多
*吉夫阿塔伊姆
*華沙
*格里菲斯
*南塔拉納基區
*羅瓦涅米
*尼賴吉哈佐
*里喬內
*卡加延德奧羅
*蓬塔阿雷納斯
*清邁
*阿拉斯
*維也納新城
*馬德堡
*新特蘭
*費爾法克斯縣

## 大學
*哈爾濱工業大學，簡稱哈工大
*東北林業大學
*東北農業大學
*哈爾濱醫科大學
*哈爾濱理工大學，簡稱哈理工
*哈爾濱工程大學
*黑龍江大學
*哈爾濱師範大學
*哈爾濱商業大學

## 註、攷


## 睇埋

*齊齊哈爾
*瀋陽
*大連
*長春
*哈爾濱白俄